Francisco Plancarte y Navarrette

**Francisco Plancarte y Navarrette** (født 23. oktober 1856 i Zamora de Hidalgo i Mexico; død 2. juli 1920 i Monterrey) var erkebiskop av Linares o Nueva León.
## Liv og virke
### Bakgrunn
I løpet av de tretten år han tilbragte i Europa med sine kirkelige studier, besøkte han museer, ruiner og gamle monumenter, og besøkte også arkeologiske utgravninger.
I Roma var han alumnus ved Pontificio Colegio Pío Latino Americano. 
### Prest
Francisco Plancarte y Navarrette ble presteviet den 18. desember 1880.

Han var professor og rektor ved *Colegio de San Luis* i Jacona, hvor han begynte å bygge opp en samling arkeologiske artefakter, spesielt fra Purépechakulturen. Han var professor og viserektor ved *Colegio de San José* i Tacuba og professor ved Seminario de Mexico. 

I 1892 var han prest i Tacubaya, under feiringen av 400-årsjubileet for oppdagelsen av Amerika reiste han til Madrid hvor han presenterte sin arkeologiske samling.

### Biskop av Campeche
Den 17. september 1895 utnevnte pave Leo XIII ham til den første biskop av Campeche. Kuriekardinal Vincenzo Vannutelli bispeviet ham i Collegio Pio Latino i Roma den 16. februar 1896. Medkonsekrerende var erkebiskop og pavelig delegat Cesare Sambucetti og biskop António José de Souza Barroso.

Innsettelsen fant sted 26. november samme år.

### Biskop av Cuernavaca
Den 28. november 1898 utnevnte Leo XIII ham til biskop av Cuernavaca. Innsettelsen fant sted den 16. februar 1899. 
### Erkebiskop av Linares o Nueva León
Pave Pius X utnevnte ham til erkebiskop av Linares o Nueva León den 27. november 1911. Innsettelsen fant sted den 3. mai 1912. Til tross for tilbakeslag som ødeleggelsen *San Francisco*-kirken og *San Andrés*-klosteret i Monterrey (som var bispesetet), og en tyfusepidemi, utviklet av nye menigheter og tok seg av prestekallene, og sendte flere seminarister til studier i Roma.

Grunnet Cristerokrigen og Carrancistarevolusjonen forlot han Monterrey og bodde i La Habana, San Antonio og i Chicago i fire år. Under sitt eksil Hfikk han anledding til å skrive sine bøker om Mexicos prehistorie og  protohistorie. Da han vendte tilbake til Monterrey i 1919 ble han et grunnlaggende medlem av Mexicos historiske akademi *(Academia Mexicana de la Historia)*.

Grunnet diabetes gikk det dårlig med hans helse, og han døde i Monterrey den 2. juni 1920.

## Publikasjoner
* *Apuntes para la geografía del Estado de Morelos*, i 1909.
* *Tamoanchán: el estado de Morelos y el principio de la civilización en México*.
* *Colección de documentos inéditos y raros para la historia eclesiástica mexicana*.
* *Antonio Plancarte y Labastida, abad de Santa María de Guadalupe: su vida, sacada principalmente de sus escritos*, i 1914.
* *Prehistoria de México*, posthumt utgitt i 1923.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Vincenzo Vannutelli (1836-1930) *1880
* Erkebiskop *Francisco Plancarte y Navarrette* (1856-1920) *1896

## Referanser